26.03.2022

**Владимир Уйба да Елена Вяльбе восьтісны Сыктывкарын Лызьӧн ордйысьӧмъяс серти Россияса чемпионат**

Рака тӧлысь 25 лунӧ сійӧс кыпыда восьтісны Раиса Сметанина нима Республиканскӧй лызь комплексын.

«Коми Республикаын лызьӧн ордйысьӧм – медрадейтана спорт сикасъясысь ӧти. Уна во нин миян республикаса лызьӧн котралысьяс бура петкӧдлӧны асьнысӧ войтыркостса ордйысьӧмъяс да Олимпийскӧй ворсӧмъяс вылын. Раиса Сметанина, Николай Бажуков, Василий Рочев-ыджыдджык, Андрей Нутрихин, Василий Рочев-ичӧтджык, Илья Порошкин, Юлия Ступак, Илья Семиков, Ермил Вокуев – Комиысь тайӧ абу став тӧдчана спортсмен, кодъяс нимӧдісны республикаӧс да Россияӧс мир пасьта. Традицияяс видзӧмӧн талун ми лӧсьӧдам условиеяс, медым быдтыны аскиа чемпионъясӧс», – пасйис Коми Республикаса Юралысь.

Владимир Уйба аттьӧаліс Россияын лызьӧн котралӧм серти федерацияӧс да сылысь президент, куимысь олимпийскӧй чемпионка Елена Вяльбеӧс республикаын чемпионатсӧ нуӧдӧмын эскӧмысь, республикаса лызь спорт да спортсменъяс вӧсна тӧждысьӧмысь, отсӧгысь.

Елена Вяльбе аттьӧаліс чемпионат котыртысьясӧс мероприятие бура дасьтӧмысь. Сиис участвуйтысьяслы бура выступайтны, а болельщикъяслы – нимкодясьны миян спортсменъясӧн.

Таво Лызьӧн ордйысьӧмъяс серти Россияса чемпионат вылӧ локтіс странаса 42 регионысь 300-ысь унджык лыжник. Ордйысьӧмъясыс прӧйдитасны рака тӧлысь 26 лунсянь косму тӧлысь 3 лунӧдз. Лызь комплексӧ лэдзӧны дон босьттӧг. Инпас: Сыктывдін район, Выльгорт сикт, Войвыв ул., 3А/1.

26.03.2022

Владимир Уйба и Елена Вяльбе дали старт Чемпионату России по лыжным гонкам в Сыктывкаре

Торжественная церемония открытия состоялась 25 марта на Республиканском лыжном комплексе имени Раисы Сметаниной.

«Для Республики Коми лыжные гонки – один из самых успешных и самых любимых видов спорта. Уже многие годы лыжники из нашей республики ярко и громко заявляют о себе на международных соревнованиях и Олимпийских играх. Раиса Сметанина, Николай Бажуков, Василий Рочев-старший, Андрей Нутрихин, Василий Рочев-младший, Илья Порошкин, Юлия Ступак, Илья Семиков, Ермил Вокуев – это далеко не полный список именитых спортсменов Коми, прославивших республику и Россию на мировой арене. Сохраняя традиции, сегодня мы создаём условия для воспитания будущих чемпионов», - заявил Глава Республики Коми.

Владимир Уйба поблагодарил Федерацию лыжных гонок России и лично её президента, трёхкратную олимпийскую чемпионку Елену Вяльбе за оказанное доверие в проведении чемпионата в республике, за внимание и поддержку лыжного спорта и спортсменов Коми.

В свою очередь Елена Вяльбе выразила слова благодарности всем организаторам чемпионата за достойную подготовку мероприятия. Она пожелала участникам бескомпромиссной борьбы, а болельщикам – испытать чувство радости за наших спортсменов.

В этом году на Чемпионат России по лыжным гонкам приехали более 300 лыжников из 42 регионов страны. Соревнования пройдут с 26 марта по 3 апреля. Вход на лыжный комплекс свободный. Адрес: Сыктывдинский район, село Выльгорт, ул. Северная, 3А/1.

1303

Королева